મેરાન્યૂઝ નેટવર્ક, રાજકોટ : શહેરના જામનગર રોડ પર આવેલા કોપર સીટી એપાર્ટમેન્ટમાં બે દિવસ પહેલા કમલ જયસ્વાલ ઉર્ફે કાળું બુકીએ પોતના ઘરે ગળેફાંસો ખાઈ આપઘાત કર્યો હોવાનું સામે આવ્યું હતું. જેમાં બુકીની આત્મહત્યા મામલે દિન પ્રતિદિન નવા ખુલાસા સામે આવી રહ્યા છે. હાલમાં કાળું નામના બુકીએ આત્મહત્યા પહેલા બીજા બુકી સાથે કરેલી વાતચીતની ઓડિયોકલીપ સોશિયલ મિડિયામાં વાઈરલ થઈ છે. જેમાં મૃતક કાળુભાઇ અન્ય બુકી પાસે ઉગ્ર ભાષામાં ઉઘરાણી કરી રહ્યા હોવાનું અને સામા પક્ષનો બુકી પણ ગુસ્સે થયો હોવાનું સ્પષ્ટ સાંભળી શકાય છે. વાતચીતમાં 20 લાખ રૂપિયાથી વધુની રકમ આપવાની ઉગ્ર ચર્ચા થઇ રહી છે અને આપઘાત કરનાર બુકી કમલ જયસ્વાલ રૂપિયા આપી દઇશ તેવું રડતા અવાજે કહેતા સંભળાય છે.